b"\n_START_ARTICLE_\nDarth Maul\n_START_SECTION_\nBiografia de ficci\xc3\xb3\n_START_PARAGRAPH_\nDarth Sidious va segrestar-lo quan tenia nom\xc3\xa9s dos mesos de vida, i li digu\xc3\xa9 que el trob\xc3\xa0 perdut en una nau accidentada. Com tots els coneixedors de la For\xc3\xa7a, fou entrenat en l'\xc3\xbas de l'espasa l\xc3\xa0ser, tot i que no seguia l'estil tradicional de lluita dels Sith._NEWLINE_La seva missi\xc3\xb3 m\xc3\xa9s important fou capturar la Reina Padme Amidala i portar-la a Naboo per tal que firm\xc3\xa9s un tractat de la Confederaci\xc3\xb3 de Comer\xc3\xa7._NEWLINE_A Tatooine, despr\xc3\xa9s d'una lluita amb Qui-Gon Jinn, no pogu\xc3\xa9 interceptar la nau de la reina Amidala, i va alertar amb la seva aparici\xc3\xb3 un nou brot del moviment Fosc o el renaixement dels Sith, considerats, segons la Rep\xc3\xbablica Gal\xc3\xa0ctica, extints, de la qual cosa fou informat detalladament per Qui-Gonn. _NEWLINE_Fou a Naboo on hi hagu\xc3\xa9 la lluita final contra Qui-Gonn i el seu padawan Obi-Wan Kenobi, els quals guanyaren Darth Maul, perdent la vida Qui-Gonn._NEWLINE_L'estil de lluita de Darth Maul \xc3\xa9s una variaci\xc3\xb3 del Makashi adaptat pel sabre l\xc3\xa0ser de doble fulla, es basa en la defensa amb un extrem del sabre l\xc3\xa0ser i l'atac amb l'altre. Funciona a la perfecci\xc3\xb3; no obstant aix\xc3\xb2, per combatre amb alguna possibilitat de vict\xc3\xb2ria ha de ser com a m\xc3\xadnim un dos contra un, \xc3\xa9s a dir, se centrava m\xc3\xa9s en l'\xc3\xbas de la for\xc3\xa7a que en l'estil de lluita del sabre l\xc3\xa0ser. Per aix\xc3\xb2, quan aquest es qued\xc3\xa0 sol amb Obi-Wan, no el pogu\xc3\xa9 contenir i Darth Maul caigu\xc3\xa9 mort._NEWLINE_Darth Maul \xc3\xa9s considerat com un duelista Sith, que \xc3\xa9s l'equivalent d'un Mestre d'Armes Jedi. Per aix\xc3\xb2, Maul s'ha convertit en un dels Sith m\xc3\xa9s poderosos de la hist\xc3\xb2ria i fa \xc3\xbas de la seva t\xc3\xa8cnica per aconseguir m\xc3\xa9s for\xc3\xa7a, fermesa i agilitat."